Clanwilliam Lodge and Spa | LekkeSlaap
Adres: Graafwaterweg, Clanwilliam, 8135, Wes-Kaap
Clanwilliam Lodge and Spa is 'n geskiedkundige gebou wat uit die 1920s dateer en eens 'n meisieskoshuis was. Dit is by die ingang na Clanwilliam net sowat 225 km noord van Kaapstad langs die N7 op pad na Namibië. Clanwilliam is die rooibostee-hoofstad van die wêreld en skuil in die hartjie van die Sederberge.
Die lodge bied verblyf in verskillende style, insluitend executive-, premier- en standaardkamers. Al die kamers het lugversorging, 'n en suite-badkamer en tee- en koffiemaakgeriewe.
Geniet ontbyt, middagete, happies en heerlike aandetes by die Palms Restaurant op die perseel. Dit is langs 'n groot swembad en 'n tuin. Die kelkiekroeg met sy Marokkaanse sitarea bied die beste mengeldrankies in die Sederberg, asook shooters en warm en koue drankies.
Die lodge is ten volle toegerus vir konferensies en is dus ideaal vir vergaderings en wegbreke in 'n rustige area met verskeie buitelugdoendinge. Daar is veilige parkeerplek en 'n spa op die perseel wat masseersessies en gesigbehandelings doen.